positive
Boksininko Normano N. Shneidmano laimėto medalio (averso) bokso turnyre, vykusiame 1943 m. gegužės 18 d. Vilniaus gete nuotrauka. Sportas buvo žydų kultūrinės tradicijos dalis. Žydų tarybos įkurtai sporto sekcijai vadovavo Jakovas Gotlibas. 1942 m. liepos mėn. šioje sekcijoje buvo 28 grupės (gimnastikos, bokso, kitų sporto šakų ir žaidimų). Vasarą buvo sportuojama Strašūno g. 6 kieme, o žiema – buvusio žydų banko, Rūdninkų g. 7, salėje. Sportininkų buvo per 1000. 1943 m. gegužės 18 d. Vilniaus gete vyko bokso turnyras, kurį laimėjo buvęs Lietuvos bokso jaunių komandos narys, 18-metis Normanas N. Shneidmanas. Medalio averse išgraviruota data, Vilniaus geto emblema ir užrašas jidiš kalba „Vilniaus geto sporto sekcija“. Reverse: „N. Šneidmanui už 20 bokso kovų“. 2006 m. šis medalis buvo surastas Vilniuje ir perduotas savininkui.
Boksininko Normano N. Shneidmano laimėto medalio (averso) bokso turnyre, vykusiame 1943 m. gegužės 18 d. Vilniaus gete nuotrauka
pozityvas